
 BUSINESS REVIEW – PIATA DE DULCIURI IN ROMANIA
DESCRIEREA PROIECTULUI – OBIECTIVE SI STRATEGII
	· Proiectul constituie o analiza primara a componentelor pietei de dulciuri din Romania
· Obiectivul este identificarea oportunitatilor de penetrare a pietei de catre un brand nou
· La baza analizei si la cea a concluziilor au stat studii de tip cantitativ si calitativ


Background (date despre piata si consumatori)

	Piata

· Piata de dulciuri este estimata la 50,000 de tone si la o valoare de 170 milioane de EURO. Categoriile ce o compun sunt: produse din ciocolata, napolitane si biscuiti.
· Biscuitii reprezinta cea mai mare categorie din punct de vedere al volumului, estimat la 23,000 de tone. Pe de alta parte, valoric se ridica doar la 35 miloane EURO, biscuitii constituindu-se in cea mai putin profitabila categorie, la doar 1.5 EURO/kg.
· Napolitanele sunt estimate la 30 milioane EURO pentru un volum de 10,000 de tone, avand un randament valoric superior biscuitilor, cu 3 EURO/kg.

· Produsele din ciocolata constituie cea mai profitabila si cea mai mare categorie din punct de vedere valoric, cu 5.8 EURO/kg si un potential estimat de 105 milioane EURO pentru un volum de 18,000 de tone. Date fiind marimea categoriei si complexitatea acesteia, se poate vorbi de subcategorii distincte ce definesc produsele din ciocolata. Acestea sunt tabletele, batoanele si pralinele.
· Tabletele reprezinta aproximativ 60% in volum si 55% in valoare din totalul produselor din ciocolata, ponderea acestei subcategorii avand o tendinta usor crescatoare

· Batoanele au o cota de 30% in volum si 31% in valoare din total produse din ciocolata, pe o panta usor descrescatoare

· Pralinele constituie cea mai mica parte din produsele din ciocolata, avand o cota de 10% in volum si de 14%, stabil. De observat ca sunt cele mai scumpe produse din ciocolata (cost pe unitate de volum).
Sezonalitate
· Piata de dulciuri este afectata de sezonalitate cu o intensitate variabila in functie de subcategorie. Tendinta generala de sezonalitate poate fi descrisa ca avand doua varfuri de consum: unul in lunile martie, aprilie si mai, al doilea in septembrie (a doua jumatate, in functie de temeperatura), octombrie, noiembrie si decembrie. Sezonalitatea este indusa de trei factori:

· majoritatea magazinelor nu pot oferi conditii potrivite de depozitare si expunere a produselor sensibile la caldura;
· obiceiurile de consum – vara apar mai multe produse de substitutie, cum ar fi inghetata sau bauturile dulci;
· fluctuatiile din venitul disponibil, cum ar fi perioada de dupa Sarbatorile de iarna (ianuarie-februarie), cand vanzarile de produse inregistreaza o scadere substantiala. Acest factor este intarit si de faptul ca dulciurile nu fac parte dintre produsele de baza (piramida lui Maslow).
Cea mai putin afectata categorie o reprezinta biscuitii, datorita faptului ca sensibilitatea acestor produse la caldura e relativ scazuta si pentru ca valoarea lor perceputa e cea mai mica (fata de celelalte categorii), jucand de multe ori rolul de a satisface foamea cu un pret foarte redus, in functie de target. Urmatoarea categorie, in functie de amploarea sezonalitatii, sunt napolitanele, mai ales cele invelite cu ciocolata sau glazura. Si cele neacoperite sunt expuse aproape in aceeasi masura la acest fenomen din cauza sensibilitatii la caldura a cremei folosite in producerea napoliatnelor.
De departe cele mai afectate sunt produsele din ciocolata, mai ales cele ce se adreseaza marii mase de consumatori.

Sezonalitatea difera si in functie de canalul de comercializare. Astfel, hypermarket-urile si benzinarile nu sunt aproape deloc afectate, magazinele care au vitrine frigorifice sau aer conditionat, mai putin, pentru ca magazinele mici si chioscurile care nu au astfel de dotari sa devina absolut improprii comercializarii ciocolatei
Segmentarea
· Structurarea pietei de dulciuri pe segmentele low-tier value, mainstream si premium este mult mai slab definitia decat alte piete (cum ar fi bauturile), unele dintre brand-uri avand o segmentare de acest gen chiar in interiorul gamei (spre exemplu, Joe, care are la polii opusi produse precum Joe acoperit cu ciocolata si vracul neacoperit).
In categoria tabletelor, insa, segmentele sunt mai bine definite si putem vorbi de patru segmente: exotic (brand-uri exclusiv importate, de calitate de top, cum ar fi Lindt, Ritter, Cadbury , Schoggatten, Cailler), premium (Milka, Poiana, Heidi), mainstream (Primola, Excelent, Kandia) si low-tier value (Africana, Laura).
In domeniul batoanelor, segmentul premium e dominat de produsele Masterfoods (Mars, Snickers, Twix, Bounty, Milky Way) si Ferrero (Kinder Bueno, Duplo), intre premium si mainstream poate fi situat Lion (Nestle), iar in mainstream lupta se da intre Kraft (Smash), Heidi (Crsipy Bar si Crunch Bar) si Ulker (Cokomilk, Luna, Albeni). Pentru low-tier value reprezentative sunt produsele Excelent (Papi, Vis, Stil, Scufita Rosie).
Categoria napolitanelor are, la randul sau, un segment exotic (Manner, Balocco), unul Premium (Joe), un mainstream (Alka) si low-tier value (Naty).

Specificul biscuitilor este ca nu exista decat un ingust segment premium si un foarte dezvoltat low-tier value, in care concureaza majoritatea jucatorilor romani si turci, bazati aproape in exclusivitate pe agresivitatea preturilor.
· Cei mai importanti „jucatori” de pe piata de dulciuri din Romania sunt Kraft Foods, Excelent, Heidi Chocolats, Kandia (toti cei enumerati pana aici acopera toate subcategoriile de produse din ciocolata, Kraft e prezent si in napolitane), Supreme Chocolat (doar tablete), Masterfoods (doar batoane), Ulker (biscuiti si batoane) si Nestle (doar napolitane si batoane, pe piata romaneasca)
Concurenti
Piata de ciocolata
· Lider al acestei piete este Kraft Foods, care detine aproximativ 45% din piata de produse din ciocolata. Puterea si stabilitatea acestei pozitii sunt date in principal de suprematia pe cea mai importanta subcategorie, tabletele de ciocolata, unde Kraft detine o cota de 51%, urmat fiind de Excelent, cu doar 28%, si de Primola Prodimex, cu 9%.
Lansarea brand-ului Poiana intr-o perioada in care pe piata romaneasca nu avea nici un concurent pe acelasi palier pret/calitate, precum si promovarea sustinuta pe care i-a facut-o Kraft a facut ca pozitia de lider pe piata de tablete sa se consolideze rapid. 

Pasul urmator a fost ca Poiana sa devina locomotiva intregii game de dulciuri a Kraft, de la napolitane pana la praline. Dezvoltarea pietei si aparitia segmentelor a generat lansarea „B” brand-ului Africana, care, pentru a mentine un pret competitiv pentru acest segment foloseste un inlocuitor de ciocolata – grasimi vegetale in loc de unt de cacao), si, pentru segementul premium superior, a binecunoscutului brand Milka. Aceste lansari, precum si extensiile de brand survenite au facut ca gama Kraft sa devina una foarte variata si echilibrata, acoperind toata gama de nevoi si putere de cumparare a pietei.
Cheia succesului Poiana – care constituie placa turnanta a intregii game Kraft de dulciuri – o reprezinta calitatea ridicata si constanta a produselor, comunicarea foarte puternica (chiar daca nu foarte reusita din punct de vedere creativ si strategic) si distributia sustinuta.
Subcategoria tabletelor este clar dominata de Kraft Foods, cu o cota de piata de 51%, urmat de Excelent, cu 28% si Primola Prodimex –  9%, Kandia – 7%, Heidi – 6%.
              La batoane, conduce Excelent – 45%, secondat de Kraft Foods – 20% si Masterfoods – 17%.
Subcategoria pralinelor e mult mai atomizata, primii doi jucatori fiind raspunzatori de aproximativ 80% din piata: Kraft Foods – 50%, Excelent – 30%. Prezenti sunt si Heidi, cu 5%, si Ferrero, cu 4%.
Piata de dulciuri
· La nivelul intregii piete de dulciuri, Kraft Foods detine suprematia, cu o cota generala de aproximativ 35%, urmata de Excelent, cu 20%.

Napolitanele au doi lideri, care au, fiecare, cate aproximativ 30% din piata, urmati de Alka, cu 13%.
Biscuitii constituie cea mai fragmentata categorie, cu Rostar ca lider – 17%, multi challengeri – Rombis, United Foods, Arslan si Demopan, fiecare cu o cota de aproximativ 7% si o multitudine de jucatori marunti.

Tendintele pietii
· Intre tendintele pietei se numara revenirea categoriei de tablete dupa o scadere inregistrata in ultimii ani, precum si „aplatizarea” cresterii batoanelor, dupa un debut alert. In categoriile de produse de valoare mai mica – biscuitii si napolitanele – vracul a castigat teren, mixul devenind, de la 50%, 75% in favoarea acestuia.
O noua orientare este cea a produselor ce constituie un amestec al categoriilor clasice, urmand insight-ul conform caruia consumatorul isi doreste „ceva” care sa intruneasca toate caracteristicile categoriilor.
Pozitionari
· La nivelul intregii piete de dulciuri exista foarte putine brand-uri cu adevarat pozitionate, majoritatea fiind ori in formare, ori intr-o prea putin definita, fara nimic care sa le diferentieze sau sa constituie o „oferta” rationala si emotionala coerenta pentru consumator.
Astfel, in subcategoria tabletelor, brand-urile importante ar fi:

· Milka – in ciuda reputatiei mondiale care ii confera fotoliul de lider incontestabil in privinta indicatorilor de brand, in Romania inca nu a reusit sa se impuna, din cauza faptului ca, pe piata noastra, a fost introdusa relativ recent (2001) si ca nu a fost sustinuta destul de virulent. Mai mult decat atat, a intrat pe o piata care avea deja un lider extrem de puternic, Poiana, Brand al aceluiasi producator, Kraft Foods. Totusi, Milka e perceputa pozitiv di punct de vedere al disponibilitatii la punctele de vanzare, are o buna delimitare fata de „smart shopper”-i (categorie de cumparatori orientata spre chilipiruri, chiar cu pretul compromisului in privinta calitatii si mai ales a imaginii brand-ului). O neconcordanta majora de pozitionare a Milka o reprezinta contradictia dintre „Cool&New”, valoare ce o caracterizeaza, si „Thrill&Fun”, care apare ca o anti-nevoie
· Poiana – sora din Romania a brand-ului Milka este lidera de piata, constituind locomotiva intregului portofoliu de dulciuri al Kraft Foods. In afara de faptul ca a fost lansata intr-o perioada in care nu avea absolut nici un concurent provenit din productia interna pe acelasi palier de calitate si nici unul din import pe acelasi segment de pret/calitate, Poiana a si fost promovata extrem de puternic si de constant, asa cum vom vedea mai departe. Avand o cota de piata de 51% si fiind cel mare spender din industrie, era firesc ca Poiana sa „dea” categoria, adica imaginea sa sa se confunde cu imaginea brand-ului ideal (in perceptia consumatorilor) din subcategorie. In acest moment, Poiana e perceputa ca acoperind autoritar toti vectorii ce favorizeaza cumpararea, cum ar fi „Pasiune”, „Clasic”, „Vitalitate”, „Lipsit de griji”, „Thrill&Fun”, „New& Cool”, „Disponibilitate la punctul de cumparare”. Mai mult decat atat, desi un brand care se adreseaza intregii familii, Poiana a reusit sa inlature conservatorismul ce se manifesta prin cumpatare in privinta consumului de dulciuri ce ar putea impieta asupra sanatatii  copiilor. De asemenea, se observa o buna delimitare de masa „smart shopper”-ilor. Un pericol major pentru un brand de dimensiunile Poiana este dezvoltarea in timp a unei pozitionari prea largi, in care e posibil sa apara „cluster”-e antagoniste si astfel brand-ul sa se „rupa”
· Excelenta – este un brand mai degraba nepozitionat, fara vreo valoare caracteristica. In ideea ca acest brand trebuie sa fie unul de low-tier value, cei de la Excelent nu s-au concentrat asupra dezvoltarii unei pozitionari complete si coerente, marginindu-se la a asigura o disponibilitate foarte buna si agresivitate in pret
· Laura – urmand oarecum aceeasi tendinta ca si Excelenta, celalalt brand al Excelent, Laura, are ca singur atribut mai pregnant „Clasic”-ul, fapt ce poate fi interpretat si in sens negativ, de „invechit”. Agresivitatea in pret (din nou un low-tier value brand) a generat o dependinta foarte puternica de aceasta componenta a mixului
· Cadburry – prea putin cunoscuta largii mase de cumparatori, Cadburry si-a creat o imagine exclusivista, devenind un element de show-off. De altfel, acest brand adreseaza consumatorii maturi, care se considera „conoisseurs”
· Africana – in afara de puternica dependenta de pret, brand-ul nu are o imagine. De fapt, Africana reprezinta alternativa mult mai ieftina si sigura din punct de vedere al provenientei (standardul de calitate Kraft Foods) a ciocolatei
· Primola – bazata pe un insight caracteristic mai degraba batoanelor (placerea egoista), pozitionarea Primola este relativ incoerenta cu segmentul in care si-a propus sa concureze (low-tier value) si cu nivelul de calitate specific acestuia. Totusi, intensitatea comunicarii a generat o foarte mare notorietate, care, combinata cu o distributie agresiva si o gama variata, a generat un trial ridicat, care justifica o cota de piata de 9%
· Kandia – inainte e remanierea brand-ului, ce a inceput anul trecut, Kandia nu diferea prea mult fata de brand-urile Excelent, in sensul lipsei unei imagini conturate si accentul pus doar pe disponibilitate si pret. Noua fata a Kandia este bazata pe pasiune si utilizeaza corelatia pe care consumatorii o fac intre ciocolata si sex, pasiune. Un punct slab este lipsa de originalitate a campaniei, desi la nivelul maselor largi acest aspect nu e cunoscut (campania, aproape identica, a fost folosita de Nestle in Franta)
In privinta batoanelor, constructia brand-urilor este inca si mai la inceput decat la tablete, dat fiind ca aceasta subcategorie nu e una traditionala in Romania, asa cum e cea a tabletelor. Pe de alta parte, insa, faptul ca target-ul este format mai ales din adolescenti si tineri, foarte receptivi la tot ce vine „de-afara”, inclusiv publicitatea si alte forme de promovare, impactul unei actiuni bine gandite este mult mai mare.

· Mars – partile bune sunt reprezentate de imaginea disponibilitatii si de faptul ca Mars se potriveste cu orice moment din viata de zi cu zi. De asemenea, e bine delimitat de categoria „smart-shopper”-ilor. Problema rezida in insuficienta si inconsistenta comunicare a altor vectori de cumparare, cum ar fi „Vitalitate”, „Thrill&Fun”, „Lipsit de griji”
· Snickers – poate cea mai bine definita imagine din subcategorie, Snickers e perceput ca o sursa de energie, disponibil si potrivit in orice moment al zilei. In plus, un alt vector al imaginii il constituie Pasiunea, un driver extrem de important pentru brand-urile de ciocolata. Si aici, ca si la Mars, se constata o buna separatie de mentalitatea „smart-shopper”-ilor
· Twix – principalele caracteristici ale brad-ului le constituie disponibilitatea foarte buna si perceptia ca se potriveste oricarui moment al zilei. Intensitatea imaginii, totusi, e mai slaba decat la Snickers sau Mars
· Smash – cea mai buna imagine de departe, eforturile de promovare ale Kraft Foods s-au dovedit efective, conferind Smash cei mai importanti vectori de cumparare, cu o intensitate clara. Astfel, „Disponibilitatea”, „Pentru orice moment al zilei”, „Lipsit de griji”, „New&Cool”, „Vitalitatea”, „Thrill&Fun”, „Pasiune” caracterizeaza puternic Smash
Iata si pozitionarile principalelor brand-uri de napolitane

· Joe – cea mai buna imagine din categoria napolitanelor, e perceput ca „Thrill&Fun”, „Lipsit de griji”, „New&Cool”, „Clasic”, „Vitalitate”, „Pasiune”. Bazandu-se, din punct de vedere rational, pe reteta sa unica in Romania, si, emotional, pe personalitatea vesnic vesela si gata sa „imparta” farse, Joe si-a construit faima de „incredibil de irezistibil”. Aceasta pozitionare a generat o serie de strategii „me too” in industrie. Punctele slabe al lui Joe in prezent sunt disponibilitatea redusa, ceea ce a dus la pierderea notorietatii spontane (determinanta pentru un brand de impuls), si accesibilitatea scazuta (ca perceptie)
· Alka – pozitionare foarte slaba, singura nevoie adresata fiind accesibilitatea. Puternica dependenta de pret
· Naty – adreseaza in comunicare puncte forte ca valori clasice si calitate, incepand sa se delimiteze de dependenta de pret, care, pana cu ceva timp in urma, era puternica
Consumator 

· La nivelul intregii piete, din punct de vedere al comportamntului fata de dulciuri putem vorbi de trei grupuri distincte: Grijuliii, Traditionalistii si Modernistii.

· Grijuliii (24%)
· demografice: barbati, 45-55 de ani, cu copii in camin, consumatori ocazionali de dulciuri, prefera vracul

· considera ca dulciurile sunt numai pentru copii, intr-o cantitate moderata

· prefera dulciurile ieftine, care se pot imparti cu altii

· mananca dulciuri cu continut redus de calorii

· incearca sa reduca consumul de dulciuri pentru ca acestea ingrasa

· nu permit copiilor lor sa consume prea multe dulciuri

· cred ca dulciurile distrug dintii

· au o loialitate foarte scazuta fata de brand-uri

· ocupatii in timpul liber: Romania 1, Romania Actualitati, ctivitati in aer liber si in familie in casa

· Traditionalistii (29%)
· demografice: 16-34 de ani, mai ales din zonele Banat/Crisana/Maramures, Moldova, in special muncitori
· considera ca dulciurile sunt doar un desert

· consumatori de intensitate medie de tablete de ciocolata si de napolitane neacoperite
· loialitate scazuta fata de brand-uri si fata de categorii

· cumpara dulciuri din magazinele mici (<20mp)

· marcile preferate de dulciuri sunt Poiana, Africana si Joe

· ocupatii in timpul liber: PRO TV, Antena 1, isi petrec timpul liber cu familia

· Modernistii (46%)
· demografice: zone urbane, studenti sau „white collar”, venit mediu si ridicat
· dulciurile reprezinta o placere si un substitut pentru mancare in acelasi timp

· consum ridicat de tablete, batoane de ciocolata si napolitane, in special cele acoperite

· stiu exact ce brand si ce tip vor sa cumpere

· cumpara din supermarket

· prefera Poiana, Joe si Smash

· Cele mai mari consumatoare de tablete de ciocolata sunt gospodariile formate din trei si patru persoane, care acopera 28%, respectiv 30% din consum in valoare si care reprezinta 21% si, respectiv, 17% din totalul gospodariilor din Romania. Tot din aceasta categorie a celor mai mari consumatoare de tablete de ciocolata fac parte si gospodariile cu varsta capului familiei intre 30 si 39 de ani (22% din consum, in valoare) si cele cu varsta capului familiei intre 40-49 de ani (27% din consum), care au o pondere de 14%, respectiv 22% in totalul gospodariilor.
· Principalele nevoi/motivatii: placere/rasfat, satisfacerea foamei, snacking, cadouri sezonale, distractie, varietatea, permisivitatea (cu calorii reduse, cremos, cu lapte), o mancare mai usoara
· Principalele ocazii de consum

· impuls (consum de tip „pentru mine”) – pe strada, in masina, la scoala/serviciu, la film
· de impartit cu altii – la scoala/seriviciu, la petreceri, la televizor

· de facut cadou – ocazii importante (aniversari, Craciun etc.)   sau mici cadouri

Cumparator (shopper)

· 86% dintre adultii din mediul urban cumpara dulciuri
· O clasificare a cumparatorilor se poate face dupa afinitatea acestora la diferite categorii. Astfel, putem vorbi despre cumparatorii de produse din ciocolata, cumparatorii de bomboane si caramele, cumparatorii de biscuiti, napolitane si croissante
· Cumparatorii de produse din ciocolata

· Produse de substitutie – 62% cumpara si bomboane si caramele, 55% cumpara si biscuiti, napolitane si croissante
· 65% dintre cumparatori sunt femei
· 75% au intre 18 si 44 ani
· 79% consuma cola cel putin o data pe saptamana

· Cumparatorii de bomboane si caramele

· Produse de substitutie – numai 28% cumpara si ciocolata, iar 45% cumpara si biscuiti, napolitane si croissante
· 65% dintre cumparatori sunt femei

· 71% au intre 18 si 44 ani
· 61% consuma cola cel putin o data pe saptamana

· Cumparatorii de biscuiti, napolitane si croissante

· Produse de substitutie – numai 26% cumpara si ciocolata, iar 48% cumpara si bomboane si caramele

· 63% dintre cumparatori sunt femei
· 77% au intre 18 si 44 ani
· 68% consuma cola cel putin o data pe saptamana
· Principalele locuri de cumparare a dulciurilor sunt
· magazinele mici (sub 40 mp) realizeaza 37,8% din volumul vanzarilor de ciocolata si 36,5% din valoarea lor. Acestea reprezinta si 54% pentru celelalte categorii (din care, 24% sunt magazine <20mp)
· cota supermarketurilor in distributia produselor din ciocolata a crescut de la 9,7% (cu un an in urma) la 12,2% in volum. Pentru celelalte categorii, cota este de 9%.
· a scazut volumul de ciocolata vanduta prin chioscuri, de la 19,5% la 16,4%. Pentru celelalte dulciuri, chioscurile reprezinta 24%
· In functie de frecventa si de tipurile de dulciuri se pot defini trei categorii de cumparatori
· Cei care cumpara in fiecare luna atat tablete, cat si batoane, praline sau crema de ciocolata. Acestia reprezinta 8% din totalul cumparatorilor de dulciuri

· Cei care cumpara in fiecare luna bomboane (in afara de praline) si caramele si care repezinta 17% din totalul cumparatorilor de dulciuri

· Cei care cumpara in fiecare luna biscuiti, napoliatne si croissante, care se constituie in 17% dintre cumparatorii de dulciuri

Putem determina si cel mai des cumparate brand-uri pe categorii/subcategorii de produse

· Tablete – Cea mai des cumparata marca este Poiana – 17%, urmata de Africana – 10%. Pentru persoanele cu varsta cuprinsa intre 18 si 45 de ani, preferinta pentru Poiana e mai mare – 20%
· Batoane – Africana intruneste cele mai multe optiuni – 4%. In categoria de varsta 18-30 de ani, suprematia apartine lui Snickers – 6%, iar in intervalul 30-45 ani, marcii Africana – 5%
· Praline – pe primul loc se situeaza Suchardine – 8%, urmat de Africana – 6%
· Cantitatea cumparata o data si tipul ambalajelor difera in functie de ocaziile de consum vizate
· impuls (consum de tip „pentru mine”) – pe strada, in masina, la scoala/serviciu, la film

· de impartit cu altii – la scoala/seriviciu, la petreceri, la televizor

· de facut cadou – ocazii importante (aniversari, Craciun etc.)   sau mici cadouri
· Prezenta copiilor in familie favorizeaza cumpararea de dulciuri. Astfel, 24% dintre cei cu copii cumpara bomboane si caramele, in timp ce doar 14% dintre cei fara copii cumpara aceasta categorie de dulciuri. O diferenta aproximativ similara este vizibila si pentru biscuiti, napolitane, croissante: 23% din cei care au copii cumpara aceste dulciuri, fata de doar 13% din cei care nu au copii. O diferenta mai mica, dar totusi semnificativa statistic, se observa si in cazul ciocolatei: 10% dintre cei cu copii cumpara produse de ciocolata si doar 7% din cei fara copii cumpara aceste produse. Aceasta diferenta mai mica poate sugera ca, in timp ce produsele din primele doua categorii sunt mai mult destinate copiilor, ciocolata este un produs pentru o varietate mai mare de varste
· La nivel regional, centrul si sudul Romaniei sunt singurele zone care se disting cu o densitate mai mare de cumparatori pentru toate cele trei categorii de produse, comparativ cu media la nivelul Romaniei (urban)
Branduri / Marci

· Brand-ul dominant in subcategoria tablete este Poiana (Kraft Foods), care detine o cota de 29%, urmat de Africana (Kraft Foods), cu 19%, Laura (Excelent) – 14%, Primola – 9%, Ambasador (Kandia) – 7%, Heidi – 6%, Milka (Kraft Foods) – 3%

In subcategoria batoane, Smash (Kraft Foods) conduce cu 16%, urmat de Papi (Excelent) – 14%, Snickers (Masterfoods) – 12%, Vis (Excelent) – 8%, Mars (Masterfoods) – 6%, Heidi – 4%, Twix (Masterfoods) – 3%

Pralinele sunt dominate de Suchardine (Kraft Foods) – 40%, urmand Stil (Excelent) – 15%, Africana (Kraft Foods) – 10%, Concerto (Excelent) – 8%

Categoria napolitanelor a fost animata de intrarea deosebit de agresiva a European Food, in 2001, cu brand-ul Naty. Acesta a reusit sa ajunga la o cota de piata de aproximativ 30%, in timp ce Joe (Nestle) detine 26%, iar Alka – 13%

Biscuitii constituie cea mai fragmentata categorie, in care brand-ul are foarte mica importanta, diferenlow-tierea facandu-se aproape exclusiv prin pret. De aceea, o ierarhizare a categoriei pe brand-uri ar fi irelevanta.
· Din punct de vedere al notorietatii, pe primele locuri, in subcategoria tabletelor sunt Poiana, Africana si Primola, la batoane, Smash, Snickers, Africana si Mars, la praline, Suchrdine, Stil si Africana, la napolitane, Joe, Naty si Alka
· Prinicipalul brand aflat pe piata dulciurilor din Romania este Poiana. Strategia Kraft Foods de intrare pe piata a fost de a detine controlul categoriei de ciocolate, care, de obicei, iti permite mult mai usor extensii de brand in alte categorii, ca pralinele, batoanele sau napolitanele. Poiana a devenit astfel locomotiva intregului protofoliu. Ca strategie de produs, Kraft a ales pentru Poiana diversificarea gamei, care permite mentinerea loialitatii consumatorilor fata de brand, daca nu fata de un anumit tip (in piata dulciurilor, acest lucru ar fi aproape imposibil). Asa au aparut tabletele cu diferite creme, combinatiile cu diferite alte ingrediente in afara de ciocolata, care au dat brand-ului posibilitatea extinderii teritoriului. De asemenea, Kraft a putut folosi, odata „instaurata”, imaginea calitatii ciocolatei Poiana si pentru a sustine extensii de brand in categoria pralinelor sau in cea a napolitanelor si chiar a putut „endorsa” alte brand-uri Kraft, din alte categorii, asa cum e cazul Siesta, „cu ciocolata Poiana”. Pretul, desi caracteristic segmentului Premium, e perceput de larga piata ca unul justificat de caliatea obtinuta. Comunicarea a trecut prin mai multe stadii, in functie de stadiile de dezvoltare ale brand-ului, de la inceputurile sale, cand comunica aparitia unei ciocolate de o calitate comparabila cu cea elvetiana, perceputa ca etalon in domeniu. In ultima perioada, ajunsa in stadiu de deplina maturitate, Poiana se pozitioneaza ca un produs deja clasic, pentru intreaga familie, pentru toata lumea, pozitionare sustinuta de complexitatea gamei, care permite constituirea de subtarget-uri. Acest lucru, de altfel, poate deveni extrem de periculos daca se pierde afinitatea pe subgrupuri – poate duce la fragmentarea pozitionarii si la distrugerea ei
· Africana a fost lansat ca un B brand de catre Kraft, ca un substitut al ciocolatei Poiana, de o calitate rezonabila la un pret foarte competitiv, avand emblema standardului de calitate Kraft. Gama foarte larga (tipuri si gramaje) ii confera o mare accesibilitate si versatilitate. Caracteristica Africana (acest fapt explica si pretul mic) este folosirea in fabricatie a grasimilor vegetale in loc de unt de cacao (acesta fiind cel mai scump ingredient din compozitia ciocolatei adevarate), fapt care, tehnic vorbind, face ca Africana sa nu fie, de fapt, ciocolata adevarata

· Smash reprezinta exemplul perfect de succes prin promovare. Produsul in sine nu e deloc cotat bine in teste, fiind intrecut de multi concurenti cu pretentii mult mai mici. Totusi, distributia foarte buna, ce urmeaza perfect filzofia produsului de impuls, pretul accesibil si, mai ales, promovarea extrem de puternica au facut ca Smash sa ajunga lider de piata la batoane. Pericolul este ca Snickers, al carui produs este de departe recunoscut drept cel mai bun in clasa si care are o distributie la fel de buna, sa investeasca si mai mult in promovare (deja se intampla), iar puterea de cumparare crescanda sa faca pretul Snickers mai accesibil
· Joe a fost lansat, ca si Poiana, intr-un vid de concurenti pe categorie si segment. Printr-o distributie foarte puternica si printr-o promovare care, desi modesta si incoerenta din punct de vedere strategic, era unica in categorie Joe a ajuns un brand puternic, care aproape ca se identifica cu categoria. Incepand din 2000, concurenta a devenit din ce in ce mai mare, atat prin evolutia jucatorilor deja existenti, cat si prin aparitia altora noi. Un punct major l-a constituit sfarsitul anului 2001, cand, pe de-o parte, Joe (Nestle) a schimbat sistemul de distributie cu distribuitori multipli printr-unul cu distribuitor unic (lucru ce a afectat puternic distributia numerica), iar pe de alta, European Food a lansat Naty, ale carei atuuri s-au constituit din distribuite foarte agresiva (avand ca locomotiva bauturile racoritoare), un pret foarte mic si promovare

Distributie si vanzari

· Principalele canale de distributie pentru dulciuri sunt
· magazinele mici (sub 40 mp) realizeaza 37,8% din volumul vanzarilor de ciocolata si 36,5% din valoarea lor. Acestea reprezinta si 54% pentru celelalte categorii (din care, 24% sunt magazine <20mp)
· cota supermarketurilor in distributia produselor din ciocolata a crescut de la 9,7% (cu un an in urma) la 12,2% in volum. Pentru celelalte categorii, cota este de 9%.
· a scazut volumul de ciocolata vanduta prin chioscuri, de la 19,5% la 16,4%. Pentru celelalte dulciuri, chioscurile reprezinta 24%
· Pe piata romaneasca s-a folosit, pana acum doar sistemul de distributie indirecta, din cauza trade-ului foarte fragmentat, ce ar genera costuri prea mari pentru a sustine o structura de distributie directa. Exista modelul distributorului exclusiv, care functioneaza mai ales in cazul produselor ce implica cumpararea planificata si semiplanificata. Pentru produsele de impuls, sistemul cu distribuitori multipli este de preferat, pentru puterea de acoperire a teritoriului pe care acestia o au
Produse

· Intrucat termenele de garantie medii folosite piata oscileaza intre 6 si 9 luni, de obicei sunt folosite ambalaje care sa fie bariere de vapori si mirosuri, de obicei realizate din folie din plastic. Din cauza presiunii pe costul de productie generat de competitivitatea tot mai mare din piata, exista o tendinta de a trece la ambalajul de tip flow-pack. Exceptia o reprezinta produsele din segmentele exotic si premium, pentru care comunicarea pozitionarii in aceste segmente este mult mai importanta decat o reducere de costuri
· Piata ciocolatei este dominata de productia interna, care a asigurat, in perioada septembrie 2002 - august 2003 circa 81,8% din volumul vanzarilor si 74,9% din valoarea lor. In aceeasi perioada, primii cinci producatori - Kraft Foods Romania, Excelent, Supreme Chocolat, Kandia si Heidi - au avut o cota de piata de 79,0% in volum si 75,6% in valoare. Daca, in volum, cota de piata a primilor cinci a scazut cu doar 0,3% fata de septembrie 2001 - august 2002, in valoare, cota lor de piata a scazut cu 1,4%
· In functie de tipul de arome, ciocolata simpla realizeaza cele mai mari vanzari: 27,4% in volum si 28,5% in valoare, urmata de cea cu fructe, cu 15,3% in volum si 13,9% in valoare, si de cea cu alune, cu 13,5% in volum si 13,1% in valoare. Si ciocolata mixta revendica circa 10,9% din vanzari in volum si 12,2% in valoare
· Pentru ciocolata cu lapte (maro), taxele vamale (indiferent de sursa) sunt de 45%. Pentru ciocolata alba, 20%, daca importul e din UE si 12%, din CEFTA. Pentru biscuiti si napolitane neacoperite sau acoperite cu ciocolata, taxele sunt 25%, pentru import din UE, si sunt exceptate de taxe pentru CEFTA.

Costuri si Preturi

· Segmentele in functie de pret sunt exotic, premium, mainstream si low-tier value
· Pornind de la pretul ex-works, primul adaos este costul transportului – 3%. La acesta se aplica adaosul distribuitorului, care oscileaza intre 15% si 20%. Mai departe, magazinul adauga la randu-i un mark-up de aproximativ 25%

· Profitabilitatea maxima se obtine la praline, urmata de cea de la batoane, apoi tablete, napolitane si, pe ultimul loc, biscuiti.

Activitate de comunicare / Media

· Bugetele de promovare a dulciurilor au crescut spectaculos asa cum arata si spending-ul media, care a crescut de la 2.5 miloane USD in 1999, la 13.5 milioane USD in 2001. Cele mai mari cresteri au avut loc la tablete si la napolitane, unde, in 2001, Kraft a lansat puternic Siesta, ia European Food, Naty. De altfel, topul de spending este detinut de tablete – 8 milioane USD si de napolitane – 3 milioane USD. Cele mai active luni de promovare sunt octombrie, noiembrie si decembrie, precum si cele de primavara, urmand sezonalitatea produselor. Principalul medium folosit este televiziunea.
· Kraft Foods este top spender-ul detasat pe produsele din ciocolata, cu brand-urile Poiana, Suchardine si Smash

· La batoane, lider este Smash cu un SOS de aproximativ 70%, urmat de Snickers, cu 20%. La tablete, Poiana (impreuna cu Poiana Creme) au un SOS de 50%, urmat de Primola  - 20%. La praline, a fost un joc in doi, Suchardine (SOS 90%) si Heidi Pralinetti (SOS 10%). Pentru napolitane, pe primul loc e Siesta, cu SOS 31%, urmata de Naty, cu 25%, si de Joe si Alka, cu cate aproximativ 18%. La biscuiti, suma totala este de 15,000 USD pe un an, ceea ce e echivalent cu zero.

